Άρχοντες του Πατριαρχείου Αλεξανδρείας και πάσης Αφρικής

Άρχοντες του Πατριαρχείου Αλεξανδρείας και πάσης Αφρικής   

Οι Άρχοντες (Οφφικιάλιοι) του Πατριαρχείου Αλεξανδρείας και πάσης Αφρικής είναι τιμώμενοι από τον Πατριάρχη και Πάπα Αλεξανδρείας και πάσης Αφρικής, οι οποίοι έχουν επιλεγεί «εις αναγνώρισιν των υπηρεσιών αυτού προς την Αγίαν του Σωτήρος Χριστού Εκκλησίαν» υπό την ιδιαίτερη καθοδήγησή του.

Τα οφφίκια απονέμονται κατά «πατριαρχικήν φιλοτιμίαν και προαίρεσιν» ως ανταμοιβή υπηρεσιών προς το Πατριαρχείο Αλεξανδρείας και πάσης Αφρικής, ενώ παλαιότερα ήταν συνδεδεμένα και με συγκεκριμένη θέση στην πατριαρχική αυλή και στον διοικητικό μηχανισμό του Πατριαρχείου, σύνδεση η οποία, προϊόντος του χρόνου, ατόνησε.

Κατά τον 20ό  αιώνα ο θεσμός των οφφικιάλων του Αλεξανδρινού θρόνου αναβίωσε, με αρκετές τιμητικές απονομές οφφικίων  σε άνδρες αλλά και σε γυναίκες. Ο Πάπας και Πατριάρχης Αλεξανδρείας και πάσης Αφρικής κ.κ. Θεοδώρος Β ίδρυσε το 2005 την Αδελφότητα Οφφικιάλων του Πατριαρχείου Αλεξανδρείας και πάσης Αφρικής «Ο Απόστολος Μάρκος», όπου είναι ο προστάτης της Αδελφότητος. 
μικρογραφία|Πάπας και Πατριάρχης Αλεξανδρείας και πάσης Αφρικής κ.κ. Θεόδωρος Β.
Οι άρχοντες οφφικιάλιοι του Πατριαρχείου Αλεξανδρείας & πάσης Αφρικής έχουν ως βασικό σκοπό τη στήριξη και ενίσχυση του έργου του Πατριαρχείου τόσο σε διοικητικό όσο και σε κοινωνικό και πνευματικό επίπεδο. Συμβάλλουν στην εύρυθμη λειτουργία της πατριαρχικής διοίκησης, στη διαφύλαξη των δικαιωμάτων και των προνομίων της Εκκλησίας, καθώς και στην εκπροσώπησή της απέναντι στις πολιτικές και κοινωνικές αρχές.

Παράλληλα, λειτουργούν ως σύνδεσμος μεταξύ του Πατριαρχείου και της ορθόδοξης κοινότητας, προάγοντας τη συνοχή, την παιδεία και τη φιλανθρωπική δράση του θεσμού, ιδιαίτερα σε περιόδους πολιτικών και κοινωνικών μεταβολών. Επιδίωξη είναι η με κάθε τρόπον ηθική και υλική στήριξη του Πατριαρχείου και ιδιαιτέρως του Ιεραποστολικού του έργου σε ολόκληρη την Αφρικανική Ήπειρο. Επίσης, η διενέργεια πολιτιστικών εκδηλώσεων, οι οποίες θα καθιστούν γνωστό το επιτελούμενο έργο ανά το κόσμο, ως και η έκδοση εντύπων, περιοδικών και βιβλίων, τα οποία θα εξυπηρετούν τον σκοπό αυτό.

Πρόεδρος της Αδερφότητας «Απόστολος Μάρκος» διορίσθηκε με πατριαρχικό πιττάκιο ο Ομοτ. Καθηγητής Θεόδωρος Ι. Παναγόπουλος, Άρχων Μ. Πρωτέκδικος.

Στην Ν. Αφρική λειτουργεί ανεξάρτητη αδελφότητα υπό την προεδρία του ‘Άρχοντα Πρωτέκδικου Ιωάννη Μπαλαδάκη.

Το 2023 εκδόθηκε αφιερωματικός τόμος των οφφικιαλιών του Πατριαρχείου Αλεξανδρείας και πάσης Αφρικής προ τον Μακαριότατων Πάπα και Πατριάρχη Αλεξανδρείας και πάσης Αφρικής κ.κ. Θεόδωρο Β επί τη συμπλήρωση 20ετους ευκλεούς πατριαρχίας.

Συγγραφείς κειμένου: Ομοτ. Καθηγητής Θεόδ. Ι. Παναγόπουλος & Καθηγητής Χρ. Χ. Καρύδης 
μικρογραφία|Χειροθεσία αρχόντων το έτος 2025 (Κάϊρο)
Βιβλιογραφικές αναφορές 

 Πατριαρχείο Αλεξανδρείας και πάσης Αφρικής https://www.patriarchateofalexandria.com/to-patriarcheio/offikialoi-toy-thronoy/ 
 Καμαλάκης, Σπ. (με τη συνεργασία του Μ. Γ. Βαρβούνη). 2011. Εκκλησιαστικά οφφίκια του Πατριαρχείου Αλεξανδρείας και πάσης Αφρικής. Αθήνα: Εκδόσεις Αγγελάκη.  
 Αγαθαγγέλου Μητροπολίτου Φαναρίου. 2014. Ερμηνεία των οφφικίων της Αγίας του Χριστού Μεγάλης Εκκλησίας https://apostoliki-diakonia.gr/ermineia-offikion-agias-megalis-ekklisias/